# Arquebisbat de Narbona

### De Viquipèdia

L'arquebisbat de Narbona és una demarcació de l’església catòlica que té com a cap la ciutat de Narbona.

Va sorgir al segle V, quan Narbona fou erigida en metròpoli de les regions de la Gàl·lia sotmeses als visigots, i va incloure també Tolosa de Llenguadoc fins després de Vouillé (507). Al segle VI Elna es va erigir en bisbat dins la província de Septimània que era la jurisdicció de Narbona. La conquesta àrab, el segle VIII, va posar fi a l'organització eclesiàstica existent. Quant els francs van recuperar Usés, Nimes, Lodeva, Magalona, Agde i Besiers, el 752, s’hi van erigir bisbats. Al 759 els francs van conquerir Narbona, Carcassona, Elna i llocs de la Ghòtia o Gòthia, i es van establir tres nous bisbats. El 767 van entrar a Tolosa de Llenguadoc i es va crear un bisbat. El 785 es van recuperar la diòcesis d’Urgell i de Girona, i la d'Osona el 798, i finalment Barcelona el 801. Tots aquests bisbes restaren supeditats a l’autoritat del Arquebisbe de Narbona, que des llavors presidia els sínodes i concilis provincials de tota Septimània i de Ghòtia. El 906 el bisbe Idalguer d'Osona es queixava de la supeditació de la diòcesi a Narbona, i es coneix l'intent del bisbe Esclua d’Urgell (886-892) de restaurar la seu metropolitana de Tarragona (Arquebisbat de Tarragona, cap de l’antiga província Tarraconense). L'abat de Santa Cecília de Montserrat, Cesari, també va intentar restaurar la seu de Tarragona el 966, i Ató, bisbe d'Osona ho va provar el 970. El 1091 el bisbe de Vic Berenguer Sunifred va obtenir la separació de Narbona, però l’arquebisbat o metròpoli de Tarragona no es va restablir formalment fins el 1116.

A partir del 1116 l’arquebisbat de Narbona va quedar format per els bisbats d'Alet (creat el 1308 ja que inicialment fou una abadia), Besiers, Carcassona, Lodeva, Magalona (més tard Montpeller), Perpinyà (abans a Elna), Nimes, Usés i Sant Pons (abans a Agde), mentre que els bisbats de la Ghòtia passaren a dependre de Tarragona. No va haver-hi modificacions fins que el 1692 es va erigir el bisbat d'Alais.

Llista d’arquebisbes de Narbona com a metropolitans de territoris catalans (Ghòtia):

- Daniel c. 760-790
- Nebridi c. 790-822
- Bartomeu c. 822-844 (deposat nominalment el 835)
- Berari 844-852
- Frèdol 852-873
- Sigebod 873-885
- Teodard 885-893
- Arnust 893-912
- Agi 914-924
- Aimeric 926-977
- Ermengol 977-1016
- Guifré de Cerdanya 1016-1079
- Pere Berenguer 1079 (usurpador)
- Dalmau 1081-1096

Obtingut de "http://ca.wikipedia.org../../../a/r/q/Arquebisbat_de_Narbona_6b86.html"

Categories: Bisbats | Narbona | Estats feudals de França

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Français